Leeu verskeur Zim-boerseun | Maroela Media
'n 14-jarige seun, wat na die gesin se gewasse omgesien het, is dood nadat 'n leeu hom in die noord-ooste van Zimbabwe aangeval en verskeur het.
Die seun, wie se naam nie bekend gemaak is nie, is glo vroeg Maandagoggend in Mariga aangeval, naby die grens tussen Zimbabwe en Zambië en Mosambiek.
"Hulle het in die veld naby die mielieland gelê en slaap om die gewasse teen renosters, olifante en buffels te beskerm," het Peter Enock Chapoto, die plaaslike stamhoof, aan die amptelike Herald-koerant gesê. "Gewoonlik bou ons 'n toring sodat die persone wat in die veld slaap, hoog kan lê en slaap, Maar die seun was saam met sy oom en hulle het besluit om op die grond te slaap. Die leeu het gekom, hom aangeval en weggesleep."
Volgens Chapoto is net die kind se kop gevind.
'n Agentskap van die Verenigde Nasies het in 2010 tente en ander toerusting aan 100 families gebied wat haweloos gelaat is nadat vyf leeus van die Dande- en Chewore-reservate vier mense in dieselfde distrik aangeval en gedood het.
Goeie nuus: Vreemdeling se onbaatsugtige daad ná tragiese ongeluk
Mielieveld, regtig? Seker direk vertaal uit "mealiefield" of hoe Maroela? Dis ook net in Zim dat 'n "boerseun" wat op die grond slaap dink sy slapende oom sal hom beskerm teen leeus in die omtrek.
Mnr Mugabe sal regtig iets moet doen aan die zimbabwiese MRK wat nie die rassistiese leeus vastrap nie.